חוקת סוריה

החוקה של סוריה מגדירה את אופן פעילותה של ממשלת הרפובליקה הערבית הסורית. בין היתר, החוקה קובעת כי סוריה היא רפובליקה ערבית ודמוקרטית, המקיימת הפרדה בין דת ומדינה, ברוח האידאולוגיה הבעת'ית. כמו כן, החוקה, המנוסחת לאור עקרונות הפאן-ערביות, מגדירה את סוריה כחלק בלתי נפרד מהעולם הערבי, וכחלק אינטגרלי מהאומה הערבית הגדולה.  הגרסה העדכנית של החוקה אושררה במשאל עם והתקבלה ב-27 בפברואר 2012, בעקבות אירועי מלחמת האזרחים בסוריה. הגרסה הראשונה של החוקה נוסחה על ידי אבראהים הנאנו (בערבית: إبراهيم هنانو), ונכנסה לתוקף ב-25 באפריל 1964. גרסה זו, אשר למעט תיקונים קלים נותרה בשימוש עד ה-27 בפברואר 2012, מעגנת את מעמדה העליון של מפלגת הבעת' הערבית-סוציאליסטית, כאשר סעיף 8 לחוקה מתאר את המפלגה כמנהיגת העם והחברה (אף שבסוריה לא התקיים, באופן פורמלי, משטר חד מפלגתי, סוריה מתוארת בדרך כלל על ידי משקיפים זרים כדיקטטורה העוברת בירושה). חוקת 1964 ממשיכה וקובעת כי הסמכות לשליטה בסוריה נתונה בידי נשיא סוריה, אשר, על פי סעיף 84 של החוקה, נבחר באמצעות משאל עם, כאשר מועמדותו מוצגת מטעם השלוחה הסורית של מפלגת הבעת'. חרף זאת, תפקיד הנשיא אינו משוריין באופן פורמלי עבור מפלגת הבעת׳, שכן בהתאם לחוקה, גורמים פוליטיים נוספים רשאים להציג מטעמם מועמדים לנשיאות סוריה. החוקה מבטיחה שוויון זכויות והזדמנויות לכלל אזרחי סוריה, לרבות הסדרה של חוקי עבודה, וכן זכויות ותנאי עבודה עבור יולדות. במהלך מלחמת האזרחים בסוריה, ובעקבות דרישת פלגים נרחבים מקרב הציבור בסוריה, נוסחה חוקה חדשה והועלתה להצבעה במסגרת משאל עם. חוקה זו כללה מספר שינויים, שנבעו מדרישות ההמונים, וביניהם: ביטול סעיף מס׳ 8, אשר ביסס את מעמדה הפוליטי העליון של מפלגת הבעת׳. במסגרת החוקה החדשה, סעיף 8 קבע כי: "המערכת הפוליטית מבוססת על העיקרון של פלורליזם פוליטי, וכל חוק יתקבל וימומש באופן דמוקרטי באמצעות הצבעה."; סעיף חדש בחוקה, הממוספר 88, הגביל את תקופת כהונתו של נשיא סוריה עד לשבע שנים, וכן הגביל את האפשרות להתמודד פעם נוספת לתפקיד לפעם אחת בלבד. סעיף 33 לחוקה קובע כי החירות היא זכות מקודשת, כאשר המדינה ערבה לחירותם האישית של האזרחים ושומרת על כבודם וביטחונם. משאל העם הביא לאימוץ החוקה החדשה, אשר נכנסה לתוקף ב-27 בפברואר 2012. החוקה הנוכחית היא זו שאומצה במסגרת משאל העם בשנת 2012, וזאת כתגובה ישירה לאירועי מלחמת האזרחים, ולחוסר הנחת שהביעו אזרחים סורים רבים מהמצב הפוליטי הנוכחי במדינה. עם זאת, ההכרזה בדבר תוצאות משאל העם, ואשרור החוקה, נעשתה באופן יזום מטעם המשטר הסורי, כאשר לטענת המשטר, 89% מהמצביעים תמכו באשרור החוקה החדשה. החוקה הנוכחית מחולקת ל-6 חלקים (לא כולל ההקדמה) אשר נקראים ״פרקים״: מבוא פרק 1: עקרונות יסוד פרק 2: זכויות, חירויות ושלטון החוק פרק 3: סמכויות המדינה פרק 4: בית המשפט החוקתי העליון פרק 5: תיקונים לחוקה פרק 6: הוראות כלליות והוראות מעבר החוקה הישנה של סוריה (1973) (באנגלית) החוקה החדשה של סוריה (2012) (באנגלית) תרגום נוסף לחוקה החדשה של סוריה (2012), מטעם נציבות האו"ם לפליטים (באנגלית) רועי קייס, החוקה החדשה של אסד: 'סוריה מדינה דמוקרטית', באתר ynet, ‏15 בפברואר 2012 ניר יהב, משאל עם בסוריה: אסד יישאר עוד 16 שנים בשלטון?, באתר וואלה!, 26 בפברואר 2012 קייס, רועי (2012-02-15). "החוקה החדשה של אסד: 'סוריה מדינה דמוקרטית'". Ynet. נבדק ב-2018-02-13. Oliver Tree 02/15/12 AT 9:58 AM, Syria's Assad to 'End' One-Party Rule, International Business Times, ‏2012-02-15 Hamand, J. "Girls ahead in Syria". People Planet. 2: 17. PMID 12318179. "English Translation of the Syrian Constitution". Qordoba. 15 בפברואר 2012. נבדק ב-28 בפברואר 2012. {{cite web}}: (עזרה) "משאל עם בסוריה: אסד יישאר עוד 16 שנים בשלטון? - וואלה! חדשות". וואלה! חדשות. נבדק ב-2018-02-13. "Presidential Decree on Syria's New Constitution". Syrian Arab News Agency. 28 בפברואר 2012. נבדק ב-28 בפברואר 2012. {{cite web}}: (עזרה) חדשות - חדשות חוץ nrg - ...סוריה: כ-90 אחוזי תמיכה בחוקה, באתר www.makorrishon.co.il